**Nicolas Jackson** (\* 20. jún 2001, Djibonker, Senegal) je senegalský profesionálny futbalista, ktorý hráva na pozícii útočníka v anglickom klube Chelsea.

Klubová kariéra
---------------

### Villareal

Jackson začal s futbalom v tíme ASC Tilene. Cez Casa Sports sa v roku 2019 dostal do španielskeho Villarrealu. Na začiatku bol Jackson pridelený do rezervného tímu.

#### Hosťovanie v Mirandés

Dňa 5. októbra 2020 bol Jackson poslaný na sezónne hosťovanie do druholigového klubu CD Mirandés. O trinásť dní debutoval v tíme pri remíze 0:0 proti RCD Mallorca. Dňa 28. novembra strelil svoj prvý gól za Miranés pri remíze 1:1 proti CD Castellón.

### Návrat do Villarealu

Z hosťovania sa Jackson vrátil do B-tímu Villarealu. Po dobrých výkonoch dostal šancu aj v prvom tíme kde 3. októbra 2021 debutoval pri výhre 2:0 nad Realom Betis.

V sezóne 2022/23 sa Jackson prepracoval do prvého tímu Villarealu. Dňa 13. augusta 2022 strelil Jackson svoj prvý gól v tíme pri výhre 3:0 nad Realom Valladolid. V januári 2023 bol už blízko prestupu do Bournemouthu no Jackson zlyhal na lekárskej prehliadke kvôli problémom s hamstringom. Po návrate zo zranenie strelil v apríli a máji v lige deväť gólov v desiatich zápasoch.

### Chelsea

Dňa 30. júna 2023 podpísal Jackson osemročný kontrakt s Chelsea za poplatok 32 miliónov libier. V klube debutoval 13. augusta pri remíze 1:1 s Liverpoolom. O dvanásť dní neskôr strelil svoj prvý gól za Chelsea pri výhre 3:0 nad Luton Town. Dňa 6. novembra strelil Jackson hattrick pri výhre 4:1 nad Tottenhamom.

Medzinárodná kariéra
--------------------

11. novembra 2022 bol Jackson povolaný do záverečnej nominácie na Majstrovstvá sveta vo futbale 2022 napriek tomu že dovtedy neodohral za Senegal ani jeden zápas. Jackson debutoval v národnom tíme pri prehre 0:2 s Holandskom v prvom zápase na turnaji. Bol to jeho jediný zápas na turnaji. Senegal skončil na šampionáte v osemfinále proti Anglicku.

Jackson bol zaradený do nominácie Senegalu na Africký pohár národov 2023. Na turnaji zasiahol do všetkých zápasov. Senegal na turnaji skončil v osemfinále.

Štatistiky kariéry
------------------

### Klubové

*K 3. aprílu 2024*

Zápasy a strelené góly za kluby, v sezónach a súťažiach―| Klub | Sezóna | Liga | Národný pohár | Ligový pohár | Európske súťaže | Iné | Celkom |
| --- | --- | --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly |
| Mirandés | 2020/21 | Segunda División | 16 | 1 | 1 | 0 | ― | ― | ― | 17 | 1 |
| Villarreal B | 2021/22 | Priméra Federación | 25 | 5 | ― | ― | ― | 2**1** | 2 | 27 | 7 |
| Villarreal | 2021/22 | La Liga | 8 | 0 | 1 | 0 | ― | 0 | 0 | ― | 9 | 0 |
| 2022/23 | 26 | 12 | 2 | 0 | ― | 10**2** | 1 | ― | 38 | 13 |
| Celkom | 34 | 12 | 3 | 0 | ― | 10 | 1 | ― | 47 | 13 |
| Chelsea | 2023/24 | Premier League | 25 | 9 | 3 | 2 | 5 | 1 | ― | ― | 33 | 12 |
| Celkovo | 100 | 27 | 7 | 2 | 5 | 1 | 10 | 1 | 2 | 2 | 124 | 33 |

Poznámky
**1** Priméra Federación play-off
**2** Európska konferenčná liga UEFA
### Medzinárodné

*K 3. aprílu 2024*

Zápasy a góly za národný tím| Národný tím | Rok | Zápasy | Góly |
| --- | --- | --- | --- |
| Senegal | 2022 | 1 | 0 |
| 2023 | 5 | 0 |
| 2024 | 7 | 0 |
| Celkovo | 13 | 0 |

Referencie
----------

1. ↑  GALSENFOOT. *Mercato: Diomansy Camara fait signer un joueur du Casa Sport à Villarreal | Galsenfoot* [online]. 2019-09-04, [cit. 2024-04-01]. Dostupné online. (po francúzsky)
2. ↑   *Un cerocerismo injusto por lo visto en Anduva* [online]. MARCA, 2020-10-18, [cit. 2024-04-01]. Dostupné online. (po španielsky; kastílsky)
3. ↑   *Nicolas Jackson joins the Blues* [online]. www.chelseafc.com, [cit. 2024-04-01]. Dostupné online. (po anglicky)
4. ↑   Chelsea beat nine-man Tottenham in chaotic epic. *BBC Sport*. Dostupné online [cit. 2024-04-01]. (po anglicky)

Externé odkazy
--------------

Zdroj
-----

*Tento článok je čiastočný alebo úplný preklad článku Nicolas Jackson na anglickej Wikipédii.*